**GHIDUL APLICANTULUI**

**CONCURS DE GRANTURI**

**dezvoltarea capacităților de export**

**ale asociațiilor de afaceri sau organizațiilor de susținere a afacerilor**

CONCURS ORGANIZAT DE PROIECTUL PNUD „DEZVOLTAREA CAPACITĂȚILOR DE EXPORT PE MALURILE NISTRULUI” (AdTrade) CU ASISTENȚA FINANCIARĂ A SUEDIEI ȘI MARII BRITANII

Septembrie 2023

**CUPRINS**

[**I.** **Context** 3](#_Toc144289884)

[**II.** **Scopurile și obiectivele inițiativei** 4](#_Toc144289885)

[**III.** **Perioada de implementare și dimensiunea proiectelor** 5](#_Toc144289886)

[**IV.** **propuneri de proiecte eligibile** 5](#_Toc144289887)

[**V.** **Eligibilitatea solicitanților** 6](#_Toc144289888)

[**VI.** **bugetul** 7](#_Toc144289889)

[**VII.** **criteriile de evaluare a propunerilor de proiecte** 8](#_Toc144289890)

[**VIII.** **procedura de depunere a solicitărilor** 9](#_Toc144289891)

[**IX.** **procedura de selecție** 9](#_Toc144289892)

# **Context**

ÎMMM-urile din regiune au fost afectate semnificativ de mai mulți factori, inclusiv scăderea cererii pentru produsele și serviciile lor, accesul restricționat la piețele din vecinătate și întreruperi ale lanțurilor de aprovizionare și distribuție din cauza accesului limitat la materia primă. Aceste provocări au încetinit dezvoltarea afacerilor, îngreunând exportul și accesarea noilor piețe.

Proiectul PNUD ”Dezvoltarea capacităților de export pe malurile Nistrului” (AdTrade) și-a propus să contribuie la promovarea și sporirea capacităților de export ale ÎMMM-urilor și astfel să abiliteze ÎMMM-urile de pe ambele maluri ale râului Nistru pentru ca acestea să poată accesa piețe noi, să-și sporească potențialul de export și competitivitatea. Prin intermediul sprijinului direcționat și al colaborării, proiectul are ca scop crearea unui mediu favorabil care promovează creșterea și dezvoltarea ÎMMM-urilor, contribuind, în ultimă instanță, la redresarea economică și prosperitatea regiunii și a Republicii Moldova în general.

Proiectul PNUD/AdTrade lansează concursul de granturi pentru a consolida capacitățile AA/OSA întru facilitarea activităților de export pentru ÎMMM-uri.

Proiectul PNUD/AdTrade are drept scop crearea unui mediu de încredere și cooperare, de aceea prin această inițiativă își propune să contribuie la îmbunătățirea mediului de afaceri în general, la abilitarea ÎMMM-urilor cu cunoștințe și abilități, să ajute ÎMMM-urile să facă față în mod eficient provocărilor și să acceseze posibilitățile oferite de DCFTA și Acordul de Parteneriat Strategic, Comerț și Cooperare dintre Moldova și Marea Britanie (SPTCA).

Este important să recunoaștem că AA/OSA puternice și capabile sunt vitale pentru oferirea eficientă a sprijinului și facilitarea activităților de export ale ÎMMM-urilor. Astfel, concursul de granturi include activități de consolidare a capacităților AA/OSA pentru a asigura un nivel înalt de experiență în oferirea serviciilor valoroase membrilor săi. O activitate principală de consolidare a capacităților AA/OSA este implementarea unei metodologii de evaluare a capacităților de export. Această metodologie are ca scop evaluarea pregătirii ÎMMM-urilor de a se implica în activități de export. Prin intermediul unui proces de evaluare cuprinzător, AA/OSA-urile vor putea să identifice punctele forte și cele slabe și domeniile de îmbunătățire a activității întreprinderilor. Această evaluare va oferi informații valoroase pentru elaborarea unor programe direcționate de sprijin și asistență adaptate la necesitățile specifice ale ÎMMM-urilor.

Mai mult decât atât, concursul de granturi pune accent pe importanța planificării promovării exporturilor. AA/OSA vor primi sprijin pentru a elabora planuri de promovare a exporturilor pentru ÎMMM-urile, care scot în evidență strategiile, activitățile și resursele necesare pentru promovarea eficientă a produselor și serviciilor ÎMMM-urilor pe piețele naționale și internaționale. Aceste planuri vor servi drept foi de parcurs pentru AA/OSA în promovarea exporturilor, precum participarea la expoziții comerciale, organizarea ședințelor între companii (B2B) și valorificarea platformelor de marketing digital.

**Concursul de granturi în cadrul inițiativei acceleratorului de export, are ca scop abilitarea AB/OSA pentru a oferi servicii valoroase și adaptate membrilor săi.** Prin dotarea AB/OSA cu instrumentele, metodologiile și sprijinului necesar, **inițiativa se focusează pe promovarea unui mediu favorabil pentru ca ÎMMM-urile să prospere, să-și sporească potențialul de export și să contribuie la dezvoltarea economică a regiunii.**

# **Scopurile și obiectivele inițiativei**

Concursul de granturi urmărește abilitarea a 5 asociații de business (AA/OSA) de pe ambele maluri ale râului Nistru. În cadrul inițiativei AA/OSA vor avea oportunitatea de a beneficia de asistența unor experți calificați pentru a învăța în mod practic cum să evalueze capacitățile de export și să elaboreze un plan de export pentru ÎMMM.

Fiecare AA/OSA va primi un buget de până la 10.000 dolari SUA pentru o perioadă de la 5 la maxim 15 luni, întru implementarea acțiunilor de sporire a capacităților de export ale ÎMMM-urilor și să ofere servicii membrilor săi.

Principalele scopuri și obiective ale inițiativei sunt:

* **Îmbunătățirea serviciilor AA/OSA oferite membrilor săi**

*Oferirea posibilității asociațiilor de a dezvolta și oferi servicii noi și îmbunătățite, adaptate la necesitățile specifice ale membrilor săi, cu accent specific pe sprijinul legat de exporturi.*

* **Consolidarea capacităților de export ale ÎMMM-urilor**

*Oferirea de asistență beneficiarilor Programului Acceleratorul de exporturi al AdTrade, pentru a spori capacitățile lor de export și pentru a le permite să își extindă prezența pe piețele internaționale.* ***Astfel, pe durata implementării, fiecare AA/OSA va oferi 2 instrumente principale de sporire a exporturilor și anume evaluarea capacității de export și elaborarea planului de export, pentru maximum 6 ÎMMM-uri beneficiare ale proiectului PNUD/AdTrade.*** *Ambele instrumente vor fi oferite prin intermediul procesului învățării prin practică sub ghidarea experților calificați contractați de AdTrade.*

* **Facilitarea dezvoltării afacerilor prin intermediul promovării exporturilor**

*Abilitarea AA/OSA-urilor pentru a ocupa un rol principal în promovarea dezvoltării afacerilor membrilor lor, în special, prin facilitarea activităților de export și conectarea acestora cu resurse și rețele relevante.*

* **Extinderea oportunităților de piață prin intermediul expozițiilor, B2B, ședințelor și altor activități**

*Stimularea afacerilor pentru a participa la expoziții și ședințe între companii, crearea oportunităților pentru colaborare, parteneriate comerciale și extinderea pieței, stimulând astfel dezvoltarea lor pe piețele internaționale.*

Prin alinierea obiectivelor granturilor pentru accelerarea exporturilor cu aceste rezultate preconizate, inițiativa poate sprijini în mod eficient dezvoltarea și avansarea capacităților de export, a serviciilor și oportunităților pentru afaceri în regiune. Aceste rezultate vor contribui la realizarea obiectivului general al proiectului AdTrade de consolidare a capacităților de export ale companiilor de pe ambele maluri ale râului Nistru și stimularea creșterii economice în regiune.

# **Perioada de implementare și dimensiunea proiectelor**

**Perioada de implementare** a propunerilor de proiect este de până la 15 luni, dar nu mai puțin de 5 luni.

Bugetul maxim disponibil nu va depăși **10.000 dolari SUA.**

# **propuneri de proiecte eligibile**

Inițiativa de oferire a granturilor pentru AA/OSA are ca scop sporirea capacităților de export și promovarea dezvoltării afacerilor. Solicitanții au o flexibilitate considerabilă în identificarea necesităților și priorităților reale ale sectorului respectiv și sunt încurajați să vină cu propuneri bine documentate și creative. Este recomandată o abordare complexă luând în calcul mai multe aspecte.

Există câteva activități obligatorii, care urmează a fi luate în considerare:

* **Consolidarea capacităților asociațiilor de business:** Fiecare AA/OSA selectată în cadrul acestui concurs va participa la sesiunile de instruire privind panificarea exporturilor și evaluarea pregătirii pentru export organizate de proiectul PNUD/AdTrade. Astfel, organizațiile vor delega cel puțin 2 reprezentanți care urmează să fie instruiți. (Instruirile vor fi gratuite pentru beneficiarii de grant).
* **Realizarea evaluării capacităților de export ale ÎMMM:** AA/OSA vor realiza evaluarea capacităților de export pentru maximum 6 ÎMMM-uri (identificate de AdTrade), pentru a identifica atât punctele forte, cât și vulnerabilitățile acestora, precum și potențialul de export al ÎMMM-urilor. Această evaluare va sta la baza dezvoltării programelor de sprijin cu scopul de a îmbunătăți capacitățile de export ale acestor ÎMMM-uri. PNUD/AdTrade va furniza o metodologie clară a instrumentului de evaluare a capacităților de export, AA/OSA fiind ghidate și îndrumate în acest proces de către experți calificați.
* **Elaborarea planurilor de export:** La fel, în baza metodologiei acordate de PNUD/AdTrade, ghidate de experți calificați în domeniu, AA/OSA vor colabora 6 planuri de export pentru 6 ÎMMM (identificate de AdTrade). Aceste planuri vor oferi o foaie de parcurs pentru ÎMMM-uri pentru creșterea oportunităților de export.

Alte potențiale activități ar putea include:

* **Consolidarea capacităților AA/OSA:** include consolidarea abilităților lor de planificare strategică și îmbunătățirea cunoștințelor în domeniul comerțului extern, Acordul de Liber Schimb Aprofundat și Cuprinzător (DCFTA) și Acordul de Parteneriat Strategic, Comerț și Cooperare dintre Moldova și Regatul Unit (SPTCA). Grație capacităților îmbunătățite, AA/OSA vor putea oferi sectorului public argumente și recomandări în cunoștință de cauză în scopul îmbunătățirii reglementărilor și politicilor.
* **Oferirea de noi servicii pentru membri:** oferirea de servicii noi pentru membrii asociației, inclusiv programe de instruire specializate, cercetare de piață și informații referitoare la piețele de desfacere și facilitarea comerțului. Aceste servicii vor permite ÎMMM-urilor să facă față provocărilor și să-și sporească oportunitățile de export.
* **Participarea la expoziții, ședințe B2B etc.:** participarea ÎMMM-urilor, membrilor AA/OSA la expoziții comerciale și ședințe B2B. Aceste platforme vor oferi ÎMMM-urilor oportunitatea de a-și prezenta produsele și serviciile, de a crea conexiuni valorase și de a explora potențiale parteneriate și oportunități de export.

# **Eligibilitatea solicitanților**

Cererile de finanțare vor fi depuse în conformitate cu următoarele principii:

* **Solicitanții eligibili:** Solicitantul trebuie să fie o entitate juridică înregistrată, o organizație de susținere a afacerilor (OSA) sau o asociație de afaceri (AA) înregistrată în calitate de organizație non-profit sau organizație neguvernamentală, care are minim un an experiență de lucru cu întreprinderi micro, mici și mijlocii (ÎMMM-uri). Solicitantul trebuie să dețină capacitatea de a lucra eficient cu afacerile. AA/OSA care au ca membri ÎMMM-urile vor avea prioritate.

*Asociațiile de afaceri (AA): sunt organizații formate din grupuri de afaceri dintr-o anumită industrie sau sector. Scopul principal al acestor asociații este reprezentarea și promovarea intereselor colective ale afacerilor membre. AB-urile au un rol crucial în promovarea cooperării, împărtășirii cunoștințelor și abordării provocărilor comune din cadrul industriei. Acestea se pot implica în activități de lobby, de promovare a politicilor, în evenimente de relaționare, în programe educaționale și în inițiative de cercetare pentru a spori dezvoltarea și competitivitatea afacerilor membre. Având o voce unificată, asociațiile de business pot influența regulamentele, legislația și industria standardele care afectează membrii acestora.*

*Organizațiile de sprijinire a afacerilor (OSA) sunt entități care oferă diferite servicii, resurse și asistență afacerilor, antreprenorilor și întreprinderile nou-înființate. Scopul principal al OSA-urilor este să ofere sprijin, îndrumări și instrumente pentru a ajuta afacerile să aibă succes și să prospere. Aceste organizații pot oferi o gamă largă de servicii, inclusiv mentorat, instruire, acces la finanțare, planificarea afacerilor, sprijin pentru marketing, asistență și consultanță juridică, cercetare a pieței și oportunități de relaționare. OSA-urile au un rol crucial în promovarea ecosistemului de sprijin pentru creșterea și dezvoltarea afacerilor.*

* **Parteneriate pe ambele maluri ale râului Nistru:** sunt încurajate parteneriate/consorții între AA/OSA de pe ambele maluri ale Nistrului.
* **Cerințe privind experiența:** Aplicantul trebuie să dispună de o experiență de cel puțin 1 (un) an de activitate în domenii susținerii mediului de afaceri. Prezența experților-cheie cu normă întreagă din rândul personalului AA/OSA este încurajată.

**Criteriile de neeligibilitate**

* Aplicantul principal sau organizația partener au fost găsite responsabile de gestionare incorectă financiară sau profesională gravă, demonstrată prin dovezi recunoscute de PNUD Moldova
* Aplicantul în trecut, nu și-a respectat obligațiile contractuale care decurg din acordurile anterioare cu organizațiile donatoare.
* Aplicantul este o entitate privată.
* Aplicantul este o persoană juridică aflată în proprietatea statului sau înființată de autoritățile publice.
* Perioada de implementare a propunerii de proiect este mai mică de 5 luni sau depășește 15 luni.

# **bugetul**

* Bugetul proiectului, ca parte a formularului solicitării, trebuie să fie în dolari SUA.
* Bugetul trebuie să fie realist și eficient din punct de vedere al costurilor.
* Bugetul trebuie să corespundă planului de activitate după cum este descris în propunerea de proiect.
* Costurile planificate în buget trebuie să fie prezentate aplicând cota TVA de 0%.

Cheltuielile eligibile includ:

* Cheltuielile salariale pentru personalul permanent (non-administrativ)
* Costurile asociate cu colectarea, analiza și raportarea datelor.
* Programele informatice sau instrumentele necesare activităților proiectului
* Cheltuielile pentru realizarea cercetării și analizei pieței.
* Elaborarea planurilor de export.
* Ateliere de lucru sau sesiuni de instruire pentru ÎMMM-uri în domeniul planificării exportului.
* Costurile pentru organizarea atelierelor de lucru privind consolidarea capacităților, seminarelor sau programelor de instruire pentru personalul AA/OSA.
* Cheltuielile pentru angajarea experților și formatorilor pentru a oferi cunoștințe și mentorat specializat.
* Costurile asociate cu materialele de cercetare sau publicații
* Software sau instrumente pentru planificare și analiză strategică.
* Costurile legate de studii de piață și cercetare, precum abonările la date, analize relevante sau rapoarte de piață.
* Cheltuielile pentru servicii oferite în facilitarea comerțului, inclusiv logistică, documentație și serviciile vamale.
* Imprimarea sau elaborarea materialelor informaționale sau instrucțiunilor pentru ÎMMM-uri.
* Participarea la expoziții și ședințe B2B.

Cheltuielile ineligibile pentru programul de accelerare a exporturilor pentru AA/OSA pot include, da sunt limitate la:

* Cheltuielile personale sau individuale care nu au legătură cu activitățile programului.
* Cheltuielile administrative generale care depășesc limita specificată (de ex., închirierea oficiilor, utilități) sau nu sunt bine justificate.
* Investițiile de capital sau cheltuielile pentru achiziționarea proprietăților imobiliare.
* Cheltuielile suportate înainte de începutul proiectului sau după data finalizării acestuia.
* Costurile legate de activitățile sau serviciile care nu sunt direct relevante cu obiectivele programului de accelerare a exporturilor.
* Cheltuielile de protocol precum ospitalitatea și activitățile recreative.
* Taxele legale sau cheltuielile asociate cu litigii sau conflicte.
* Datorii și împrumuturi
* Activitățile politice sau de lobby.
* Orice cheltuieli care încalcă legislația locală sau normele etice.
* Amenzi și penalități.

# **criteriile de evaluare ale propunerilor de proiecte**

Evaluarea propunerilor de proiecte în cadrul acestui concurs de granturi se va baza pe următoarele criterii:

1. **Intervențiile propuse (40%):**
	1. Demonstrați modul în care intervențiile propuse vor consolida capacitățile asociației și vor dezvolta servicii noi.
	2. Explicați cum vor extinde intervențiile experiența asociaților și extinde lista de servicii oferite.
	3. Descrieți modul în care proiectul va crea noi oportunități de angajare în cadrul asociației.
2. **Experiența solicitantului (20%):**
	1. Oferiți informații privind calificările și experiența personalului din cadrul proiectului responsabil cu dezvoltarea de noi servicii.
	2. Evidențiați experiența relevantă care demonstrează abilitatea solicitantului de a executa cu succes proiectul propus.
3. **Durabilitate (20%):**
	1. Descrieți modul în care serviciile nou create vor spori reziliența și durabilitatea financiară a asociației.
	2. Explicați modul în care asociația planifică să asigure viabilitatea pe termen lung a serviciilor după perioada acoperită de acordul de grant.
4. **Capacități de export consolidate ale membrilor asociației (20%):**
	1. Descrieți în mod clar impactul pe care îl va avea implementarea grantului asupra capacităților de export ale membrilor asociației.
	2. Oferiți exemple despre modul în care grantul va aduce beneficii afacerilor asociate cu solicitantul.

|  |  |
| --- | --- |
| **Criterii de evaluare** | **Scorul** |
| Intervențiile propuse vizează consolidarea capacităților asociațiilor și contribuie la dezvoltarea de noi servicii. Intervențiile vor contribui la extinderea expertizei asociaților, extinderea listei de servicii oferite și la crearea de noi locuri de muncă în cadrul asociațiilor. | 40 |
| Experiența solicitantului. Personalul proiectului are calificările și experiența necesară pentru dezvoltarea de noi servicii. | 20 |
| Durabilitatea. Modul în care serviciile nou create vor spori reziliența și durabilitatea financiară a asociațiilor. | 20 |
| Capacități de export consolidate ale membrilor asociațiilor. Impactul asupra membrilor asociațiilor de business în rezultatul implementării grantului. | 20 |
| **Total** | **100** |

# **procedura de depunere a propunerilor de proiecte**

Organizațiile interesate vor prezenta un pachet de documente care va include:

* Formularul de aplicare și bugetul proiectului, în română, engleză sau rusă.
* Documentele de înregistrare, copia statutului
* CV-urile personalului cheie care urmează să fie implicați în implementarea proiectului.

Formularul de aplicare și Ghidul aplicantului sunt disponibile pe site-ul PNUD Moldova (https://sc.undp.md/viewtenders2/). La fel, aceste documente pot fi solicitate de la Elena Veselovscaia prin transmiterea unui mesaj pe adresa elena.veselovscaia@undp.org

Tot pachetul de acte va fi expediat în format electronic prin email la următoarele adrese: elena.veselovscaia@undp.org și cc dorina.ciobanu@undp.org până pe data de 22 octombrie 2023, ora 23:59. Subiectul mesajului: Export Accelerator BA. Confirmarea recepționării aplicației va fi transmisă în scurt timp.

Dosarele de aplicare transmise prin orice alt mijloc vor fi respinse. Dosarele incomplete sau cele depuse după 22 octombrie 2023 nu vor fi examinate. Acestea nu trebuie să depășească 20 MB. În cazul în care dosarul de aplicare e mai mare de 20 MB, va fi împărțit în câteva mesaje, iar la subiectul fiecărui mesaj trebuie să fie indicat „partea x din y” după textul „Export Accelerator BA”, după cum este menționat mai sus.

Clarificări cu privire la concurs pot fi solicitate expediind un mesaj pe adresa: elena.veselovscaia@undp.org.

# **procedura de selecție**

Selecția se va baza pe principii precum merit, transparență, egalitate și utilizarea rațională a fondurilor. Evaluarea propunerilor de proiecte include două etape:

Etapa I: Verificarea eligibilității solicitanților și conformitatea dosarului de aplicare. Evaluarea relevanței proiectului propus, dar și relevanța bugetului și, de asemenea, fiabilitatea realizării proiectului. Propunerile de proiecte incomplete (inclusiv anexele), precum și proiectele care nu corespund criteriilor de evaluare nu vor fi luate în considerare.

Etapa II Evaluarea propunerilor de proiecte și a exactității bugetare conform criteriilor de evaluare. Această etapă este desfășurată de Comisia de evaluare a proiectului. Proiectele care acumulează cel mai mare punctaj vor fi recomandate spre aprobare finală de către Comitetul proiectului AdTrade.

Anexa 1 – Formularul de aplicare

Anexa 2 – Bugetul proiectului